CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A  NR. 33


      din 24 februarie 2011

                             privind închirierea unei construcţii – stativ  către o persoană juridică

               
Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unei construcţii – stativ – către o persoană juridică;

Având în vedere cererea adresată Primăriei municipiului de către  S.C. Ves S.A., cu sediul în str. Mihai Viteazu, nr. 102, prin care această societate solicită utilizarea stativului pentru ţevi de transport agent termic, dezafectate, care traversează DN 13 (E 60) din strada Mihai Viteazu, în vederea folosirii acestuia în scop publicitar, asigurând, din fonduri proprii, repararea şi întreţinerea acestuia;

Având în vedere că unul dintre cele două picioare de sprijin ale stativului pentru ţevi de transport agent termic, dezafectate este amplasat pe terenul proprietatea S.C. Ves  S.A.;

Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea închirierii construcţiei – stativ,  îndeplinindu - se prevederile legale;

Având în vedere avizele favorabile ale tuturor comisiilor pe domenii de specialitate; 


În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. b şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:
Art.1. Se aprobă închirierea directă a stativului pentru suport ţevi de transport agent termic, dezafectate, care traversează DN 13 (E 60) din str. Mihai Viteazu, în scopul reparării, întreţinerii şi utilizării acestuia în scop publicitar, către S.C. Ves S.A. cu sediul în str. Mihai Viteazu, nr. 102, proprietara terenului pe care este amplasat unul dintre cele două picioare de sprijin ale stativului pentru ţevi de transport agent termic, dezafectate.

Chiria va fi de 100,00 lei/ an şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.03.2011, cu posibilităţi de prelungire.

Termenul de realizare a reparaţiilor va fi de maxim 1 (un) an de la data încheierii contractului de închiriere.

Art.2. Pe data emiterii prezentei se abrogă art. 3 din Hotărârea Consiliului Local nr. 63/27.03.2008.

Art.3. Primăria municipiului se încredinţează cu ducerea la îndeplinire a prezentei. 

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

9 ex.HG/FM

